אנו חיים במדינה של רישום תרופות.
4.5 מיליארד מרשמי תרופות תירשמנה על-ידי רופאים ורופאות כמוני
השנה, בארה"ב לבדה.
זה 15 לכל גבר, אשה וילד.
ועבור רובנו,
טיפול בתרופות כרוך לעתים קרובות במספר כדורים מבלבל,
בצורך להבין הוראות שימוש, בתופעות לוואי, במינון אחיד לכולם,
אשר גורמים לעתים קרובות מדי לאי-לקיחה בהתאם למרשם.
וזה גורם להוצאה עצומה,
שעולה לנו בזמן, בכספנו ובבריאותנו.
ובתקופה שלנו האקספוננציאלית, המקושרת, מונעת-המידע,
אני חושב שאנו יכולים וחייבים לעשות טוב יותר.
הבה נעמיק אל כמה מהאתגרים שלפנינו
ואל כמה פתרונות אפשריים.
הבה נתחיל בעובדה
שתרופות רבות אינן פועלות על אלה שעבורם הם נרשמו.
10 התרופות הנמכרות ביותר בארה"ב השנה
מועילות רק לאחד מכל ארבעה או אחד מכל 23 אנשים שנוטלים אותן.
זה מצויין אם אתם האחד, אבל מה לגבי כל השאר?
ומה שגרוע יותר, תרופות, כאשר הן לא פועלות לעתים,
עדיין יכולות לגרום לתופעות לוואי.
לדוגמה אספירין -- בערך אחד מכל 4 מאיתנו
אשר נוטל אספירין כדי להקטין את הסיכון של מחלת לב וכלי-דם,
הינו עמיד בפני אספירין מבלי לדעת זאת.
ועדיין חשוף לאותם סיכונים של דימומים בקיבה או במעיים
אשר הורגים אלפים בכל שנה.
תופעות לוואי כאלה
הן הגורם, לפי מספר הערכות, מספר ארבע בגודלו לגרימת מוות
בארצות הברית.
סבי שלי נפטר
בעקבות מנה יחידה של אנטיביוטיקה שגרמה לכליות שלו לקרוס.
תופעות לוואי של תרופות
קשורות לעתים קרובות לאתגרים במינון.
אני מאומן ברפואת ילדים -- אנשים קטנים, ברפואה פנימית -- אנשים גדולים,
לילה אחד אני עשוי להקרא ע"י טיפול נמרץ ילודים
ולהגדיר בזהירות מינון של פחות ממיליגרם,
תרופה עבור תינוק בטיפול נמרץ.
בלילה שלאחריו -- להקרא ע"י חדר מיון,
שמטפל בשחקן פוטבול במשקל 180 ק"ג או בחולה שברירי בבי"ח סיעודי,
אשר, על פי המקובל, בדרך כלל יירשם להם אותו המינון של תרופות
על פי פנקס התרופות הרשמי.
מה שאומר, שרוב הפעמים אני ארשום מינון חסר עבור שחקן הבייסבול,
ומינון יתר לחולה בביה"ח הסיעודי.
ומעבר לגיל ומשקל,
אנו נוטים להתעלם מהבדלים הקשורים במין ובמוצא כשקובעים מינון.
מעבר לכך, אנו יודעים שיש לנו אתגר עצום
בשל אי-נטילת תרופות או לקיחתן שלא בהתאם להוראות המרשם.
רבים מאיתנו שצריכים לקחת תרופות
לא לוקחים אותם או שלוקחים אותם באופן לא נכון.
אתם יודעים, 40 אחוזים מהמבוגרים מעל גיל 65 בארה"ב
אמורים לקחת 5 או יותר תרופות מרשם.
חלקם 15 או יותר.
אפילו שיפורים קלים בדיוק נטילת תרופות יכולים להביא לחסכון דרמטי בכסף ובחיי-אדם.
לכן, בחושבנו על העתיד,
הייתם סוברים שבמקום בו אנו כיום,
ככשומעים לעתים קרובות על תרופות חכמות, מותאמות ומוכוונות אישית,
על האינטרנט של הדברים, רפואה גנטית, בינה מלאכותית,
שהגענו כבר לעידן זה של מתן-תרופות מדוייק.
במציאות, אנו עדיין חיים בעידן
של מתן תרופות בלתי-מדוייק מבוסס ניסוי ותעייה.
אני חושב שאנו יכולים לעשות טוב יותר.
מה אם היינו יכולים להגות דרכים חדשות שתסייענה להפוך את נטילת התרופות לקלה יותר?
שתבאנה לקבלת המינונים והשילובים הנכונים שיתאימו לכם?
מה אם היינו יכולים לנוע מעבר לשיאי הטכנולוגיה של היום
כגון חותכי גלולות ומכשירי פקס,
לעידן בו נוכל לקבל תוצאות משופרות ועלות נמוכה יותר,
לחסוך חיי-אדם ומרחב בארון התרופות שלכם?
ובכן, אני חושב שחלק מהפתרון מצוי בכל הדרכים שצצות
למדידת המידע הבריאותי שלנו ולקישורו.
כיום, אנו בעיקר חיים בעולם של תגובות, של טיפול בחולה,
של מידע מפוצל אנכית שאינו זורם.
יש לנו את הפוטנציאל לעבור לעולם של מערכת-בריאות אמיתית
יותר יזום, עם מידע המתקבל באופן רציף ובזמן אמת.
וחלק מזה מתחיל עם הופעת ה"אני המכומת",
אנו יכולים למדוד כה הרבה מדדים של הפיזיולוגיה וההתנהגות שלנו כיום,
לעתים הם מפוזרים על הטלפון שלנו ובין משקלים,
אבל זה מתחיל להיות מקושר עם רופאי/רופאות ואחי/אחיות המרפאה שלנו,
כך שהם יכולים לספק אבחונים מונעים וטיפולים מיטביים.
וכאשר אנו יכולים לעשות זאת, אנו יכולים לבצע גם כמה דברים מעניינים.
קחו לדוגמה יתר לחץ דם.
זהו גורם הסיכון מספר אחת למוות מוקדם ותחלואה בעולם כולו.
מחצית הבוגרים בארה"ב, לפי הערכה, סובלים מיתר לחץ דם,
פחות ממחציתם נמצאים תחת בקרה טובה.
לעתים קרובות זה נובע מכך שיש ליטול תרופות משניים או שלושה סוגים,
זה קשה ליטול את תרופות לחץ הדם במדויק ולאזן את מינונן.
יש לנו 500 מקרי מוות ברי-מניעה עקב יתר-לחץ-דם בלתי מבוקר
בארה"ב, בכל יום.
אבל אנחנו בעידן של מדי לחץ דם מקושרים --
ה-FDA אישר לאחרונה מד לחץ דם
שיכול להיות חלק מהשעון שלכם.
יש כעת אבי-טיפוס של מדי לחץ דם נטולי שרוול מבוססי גלי רדיו
שיכולים להזרים באופן רציף את נתוני לחץ הדם שלכם.
כך, בעתיד, אני אוכל --
במקום בדיקה נקודתית של לחץ הדם שלי במרפאה,
תוכל הרופאה שלי לראות את ערכי לחץ הדם שלי ומגמותיהם בזמן אמת,
ולאזן אותם על פי הצורך,
בעזרת אלגוריתם של מינון תרופות לחץ דם,
או דרך האינטרנט של הדברים.
הטכנולוגיה כיום יכולה לעשות אפילו יותר.
בשעון החכם שלי, כבר היום, יש א.ק.ג. מובנה,
שיכול להקרא ע"י בינה מלאכותית.
יש עלי מדבקה קטנה בגודל של אגד-מדבק
שמזרימה עכשיו באופן חי את מדדי החיים שלי.
בואו נעיף מבט.
הם קצת מדאיגים ברגע זה.
(צחוק)
לא רק את מדדי זמן-אמת
ניתן לבחון על ידי הצוות הרפואי שלי או על ידי,
אלא גם את הנתונים שנמדדו קודם לכן,
ושוב, אלה ישמשו כדי לשנות מינונים של תרופות בהמשך.
אפילו המשקל שלי יכול לעבור כימות-על.
המשקל שלי, צורת גופי, מסת הגוף שלי, השומן,
מסת השרירים שלי,
ולהשתמש באלה כדי למטב את הרפואה המונעת או המטפלת שלי.
וזה לא רק עבור מומחים בטכנולוגיה.
מהנדסי MIT שינו את סטנדרט הוויי-פיי
כך שנוכל להתחבר ולאסוף את מדדי החיים שלנו באופן חלק,
מהטבעות המקושרות שלנו ומהמזרנים החכמים שלנו,
אנו יכולים להתחיל לחלוק שפע דיגיטלי זה, הייצוג הדיגיטלי שלנו,
ואפילו פוטנציאלית לבצע מיקור-המונים שלו, לחלוק את נתוני הבריאות שלנו,
בדיוק כמו שאנו חולקים נתונים ממפות-גוגל ואודות הנהיגה שלנו
כדי לשפר -- לא את הנהיגה שלנו, אלא את חוויית הבריאות שלנו בכל מקום בעולם.
ובכן, זה נהדר.
אנו יכולים פוטנציאלית כעת לאסוף מידע זה.
מה אם מעבדות קופת החולים שלכם תוכלנה לעבור ממקום מרכזי
אל ביתכם, אל הטלפון שלכם, אל תוך גופכם אפילו
כדי למדוד רמות תרופה או משתנים אחרים?
וכמובן, אנו בעידן של הגנומיקה .
ריצפו את הגנום שלי, זה עולה פחות מאלף דולר בימים אלה.
ואני יכול להתחיל להבין את הפרמקוגנומיקה שלי --
איך הגנים שלי משפיעים על הצורך שלי במינון גבוה, מינון נמוך,
או אולי בתרופה שונה לחלוטין.
הבא נדמיין מה היה אם לרופא/ה שלכם או לרוקח/ת שלכם,
היו את הנתונים האלה כחלק משגרת העבודה שלהם,
מחוזקים ע"י בינה מלאכותית, AI, או כמו שאני אוהב לקרוא לזה, IA --
בינה מתוספת,
כדי למנף מידע זה,
כדי להבין, מבין 18,000 או יותר התרופות המאושרות,
אלו יהיו המינונים והשילובים המתאימים לכם.
אז מעולה, כעת אולי אנו יכולים למטב את התרופות והמינונים שלכם,
אך הבעיה היא, שאנו עדיין משתמשים בטכנולוגיה מדהימה זאת
כדי לעקוב אחר לקיחת תרופות.
וכמובן, טכנולוגיות אלו התפתחו,
יש קופסאות ניפוק מקושרות, אפליקציות תזכורת,
בקבוקי גלולות חכמים שיכולים לשלוח סמס או ציוץ אליך או לאמך
אם לא נטלתם את התרופות שלכם.
פיל-פק (PillPack) נרכשה רק לאחרונה ע"י אמאזון,
אז בקרוב ודאי יהיה לנו משלוח מהיום-להיום של תרופותינו, שתועברנה ע"י רחפן.
אז כל הדברים האלה אפשריים כיום,
אבל עדיין אנו נוטלים הרבה גלולות שונות.
מה אם נוכל לעשות זאת פשוט יותר?
אני חושב שאחד הפתרונות הוא לעשות שימוש טוב יותר ברב-גלולה.
רב-גלולה הוא שילוב של מספר תרופות לתוך גלולה יחידה.
ויש לנו היום כאלה בתרופות ללא-מרשם הנפוצות נגד התקררות ושפעת.
נעשו מחקרים על רב-גלולה לצורך רפואה מונעת,
בהם שילובים של סטטינים, תרופות ללחץ דם, אספירין,
אשר במחקרים אקראיים הראו
הורדה דרמטית בסיכון, יחסית לפלצבו.
אבל רבי-גלולה אלה לא היו אישיים, הם לא מוטבו עבור האדם המסויים.
מה אם יכולנו למטב עבורכם את רב-הגלולה?
כך היא תיבנה עבורכם, תתבסס עליכם, יכולה להיות מותאם עבורכם,
אפילו בכל יום מחדש.
ובכן, אנו כעת בעידן מדפסות התלת-מימד, אתם יכולים להדפיס פלטה לשיניים עבורכם,
עזרי שמיעה, התקנים אורטופדיים,
אפילו עברתי סריקה שאיפשרה להתאים לי את מכנסי הג'ינס שלי.
וזה גרם לי לחשוב,
מה אם יכולנו לבצע הדפסת תלת-מימד של רב-גלולה מותאם אישית?
ואז במקום לקחת שש תרופות, למשל
אוכל לשלב אותן לתוך אחת.
כך יהיה קל יותר ליטול תרופות, ישפר את דיוק לקיחתן
ויהיה אפשרי גם לשלב פנימה תוספים,
כגון ויטמין D או קו-אנזים Q10.
כך עם קצת סיוע -- אני קורא לזה "אינטלימדס" (תרופות חכמות) --
ובעזרת צוות מהנדסי "התרופה החכמה" שלי,
בנינו את אב-הטיפוס הראשון של מדפסת התרופה החכמה.
וכך היא פועלת:
במקום טבליות שלמות, יש לנו מיקרו-תרופות קטנות,
כל אחת של מיליגרם אחד או שניים,
שממוינות ונבחרות על בסיס המינון והצירוף
הנדרש עבור חולה מסויים.
וכמובן, שאלה מינונים וצירופים
של תרופות מאושרות FDA שאתם כבר יכולים ליטול ביחד.
אנו יכולים לשנות את הפרמקוקינטיקה
על-ידי יצירת שכבות של המיקרו-תרופות הבודדות באופן מקצועי.
וכאשר לוחצים "הדפס",
אתם מדפיסים את הצירוף של התרופות שאתם עשויים להזדקק להן
בכל יום מסויים.
ואנו התחלנו, שוב, עם תרופות גנריות עבור הבעיות הנפוצות ביותר.
בערך 90 אחוזים מהתרופות הנרשמות בימינו הם תרופות גנריות זולות.
ומרגע שאנו מדפיסים את הגלולה, ניתן להוסיף כל מיני קישוטים בשביל הכייף.
ניתן להדפיס את שם החולה,
את התאריך, היום בשבוע, או קוד QR.
אנו יכולים להדפיס תרופות במינון יורד עבור מי שמקבלים סטרואיד במינון הולך ויורד,
או מינון הולך ויורד של תרופות שיכוך כאבים.
אז זוהי למעשה הצצה אל אב-הטיפוס של מדפסת התרופה החכמה שלנו.
רואים, אני חושף אותה כאן.
יש לה בערך 16 תאים נפרדים,
כל אחד מכיל מיקרו-תרופה שונה.
ואני יכול כעת לכוון את התוכנה כך שתיתן מינונים פרטניים.
וכאשר אני עושה זאת, הזרוע הרובוטית תכוון
את הגובה של שסתומים אלה והמיקרו-תרופות תשוחררנה.
אני יכול עכשיו --
התהליך האוטומטי יסתובב וישלים מהלך שלם,
כדי להבטיח שהמיקרו-תרופות נטענות.
וכאשר אני לוחץ "הדפס",
כל אלה תיפולנה דרך המתקן,
אני כעת מושך החוצה את רב-הגלולה המודפסת האישית שלי
עם התרופות והמינונים שנועדו עבורי.
ואנו יכולים להעיף מבט, אם אתם מסתכלים שוב בשקפים,
אתם יכולים לראות את התהליך השלם, אפשר לראות את תאי התרופות נבחרים,
חומרי התרופות יורדים מהתאים השונים,
ונאספים אל הקפסולה הבודדת.
ובכן, זה גדול,
אני יכול להדפיס את התרופות שלי, המבוססות עלי,
במקום ליטול שש גלולות.
אני יכול כעת לראות את המינון האישי שלי,
השעון החכם שלי מודד את לחץ הדם שלי,
הייתי זקוק לאיזון של תרופות לחץ הדם שלי,
של הקומדין שלי, הדם שלי נמצא דליל מדי,
אז אני מנמיך את רמת המינון של הקומדין, מדלל הדם.
כך, זה יכול להיות מותאם באופן חכם על בסיס יומי,
מתוכנת ע"י רופא המשפחה או הקרדיולוג שלי.
ואתם יכולים לדמיין שמדפסות גדולות יותר, מדפסות מהירות כמו זאת,
יכולות להיות מוצבות בבית-המרקחת הפינתי שלכם,
במשרד הרופא שלכם, במרפאה כפרית.
אך הן יכולות בסופו של דבר להתמזג ולהתכווץ לקטנות יותר, שתוכלנה להיות בביתכם,
עם מחסניות משולבות כמו זאת, שתישלחנה ע"י רחפן.
תוכלו להדפיס את רב-הגלולה המותאם לכם אישית,
בכל בוקר במטבח שלכם או בתוך ארון חדר האמבט שלכם.
וזה יכול להתפתח, אני חושב,
לדרך מדהימה שתשפר את דיוק לקיחת הגלולות בכל רחבי העולם.
אני מקווה שאנו יכולים לדמיין את עתיד הרפואה בדרכים חדשות,
לעבור מנטילת תרופות רבות,
במינון אחיד לכולם, עם נטילה לא מדוייקת, סיבוכים
לעידן של תרופות מותאמות אישית, מדוייקות, הניתנות ברגע הצורך,
מה שיהפוך למותאמת אישית גם את הבריאות שלנו
וגם את הבריאות והטיפול בתרופות בכל רחבי כדור הארץ.
תודה רבה לכם.
(מחיאות כפיים)
מארחת: דניאל, זה מדהים.
באמת מדליק.
בכל זאת, שאלה עבורך.
כמה זמן ידרש עד ליום שבו, נאמר, החולים הסיעודיים שהזכרת
יוכלו להדפיס את הגלולות שלהם בביתם?
דניאל קראפט: ובכן, שוב, זהו רק אב-טיפוס.
אנו חושבים שהמסלול הרגולטורי יהיה של תרכובות אוטומטיות,
ובמיוחד בבתי-חולים סיעודיים, אנשים נוטלים תרופות רבות,
והם לעתים מבולבלים,
כך שזה יכול להיות מקום מושלם להתחיל בו עם טכנולוגיות אלה.
הן לא הולכות להתפתח מלכתחילה למדפסות שיוצבו בחדרי אמבטיה.
אנו צריכים להיות נבונים וחכמים לגבי השקת הטכנולוגיות האלה,
אבל להבין שיש כה הרבה אתגרים שקשורים במינון תרופות ולקיחה מדוייקת,
וכעת כשיש לנו את כל הטכנולוגיות המדהימות האלה
שיכולות להשתלב ולהיות ממונפות, אני חושב שאנו זקוקים לגישות כאלה כדי לזרז ולקדם
עתיד אמיתי של בריאות.
מארחת: נהדר, תודה רבה.
דניאל: תודה.
(מחיאות כפיים)